

Z A P I S N I K
 
27. sjednice Vijeća Mjesnog odbora Mlinovi,
održane u ponedjeljak, 28. kolovoza 2023.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća
Gordan Vergles, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 26. sjednice koji je jednoglasno prihvaćen.
             Predsjednik Vijeća daje na glasanje dopunjeni dnevni red koji je jednoglasno prihvaćen.
              
DNEVNI RED:

1. Rješenja, očitovanja i obavijesti Grada Zagreba
2. Durmitorska ulica – postavljanje prometnog znaka 
3.   Tekuća problematika
4.   Pitanja, prijedlozi i obavijesti
  



1) Rješenja, očitovanja i obavijesti  Grada Zagreba 

1.1. Gradski ured za obnovu, izgradnju, prostorno uređenje, graditeljstvo, komunalne poslove i promet dostavio je na znanje obavijest Gradskoj četvrti Podsljeme vezano za postavljanje uzdignute pješačke plohe na mjestu obilježenog pješačkog prijelaza u ulici Mlinovi – u zoni raskrižja sa Svetojanskom ulicom da je utvrđeno kako nema potrebe za postavljanjem iste na predmetnoj lokaciji, sukladno zaprimljenoj analizi dostavljenoj od strane Ministarstva unutarnjih poslova, PU Zagrebačke, 1. postaje prometne policije i uvidom na terenu. Vezano uz negativno očitovanje zatražen je ponovni očevid. 

1.2.  Rješenje Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano uz postupak uspostave zone u kojoj je brzina ograničena u ulicama Jahorinska-Lovćenska-Alanske stube i jednosmjerne regulacije prometa u ulici Alanske stube. Navedeni ured uputio je prijedlog novog uređenja prometa Ministarstvu unutarnjih poslova, Policijskoj upravi zagrebačkoj, Službi prometne policije. 

1.3.  Očitovanje Gradskog ureda za obnovu, izgradnju, prostorno uređenje, graditeljstvo, komunalne poslove u predmetu Štirovnička ulica, geodetski elaborat izvedenog stanja nerazvrstane ceste k.č. 4652/1 k.o. Šestine povodom upita kojim se traži očitovanje o statusu zemljišta označenog kao k.č. br. 4652/1 k.o. Šestine i pokretanja postupka evidentiranja izvedenog stanja nerazvrstane ceste Štirovnička  ulica. VMO Mlinovi trži da ga se nakon izrade geodetskog elaborata informira o utvrđenom stanju i daljnjim koracima. 

1.4.  Rješenje - Šumske stube vezano uz postavljanje tražene javne rasvjete.



2) Durmitorska ulica – postava prometnog znaka 

Nakon provedene rasprave VMO Mlinovi jednoglasno donosi zaključak o postavljanju prometnog znaka zabrane zaustavljanja i parkiranja na početku Durmitorske ulice (desna strana). Moli se njegovo hitno postavljanje.



3) Tekuća problematika

1. Predsjednik Vijeća izvještava da je promijenjena brava na zgradi mjesne samouprave Jahorinska 5.

2. Predsjednik Vijeća izvještava o učestalim pritužbama stanovnika Mlinova vezano uz neredoviti odvoz biootpada o čemu je obaviještena Gradska četvrt. 

3. Predsjednik Vijeća izvještava o učestalim pritužbama stanovnika Mlinova vezano uz komarce. Predsjednik Vijeća je proslijedio link preko kojeg se treba direktno kontaktirati Grad jer se navedena problematika više ne rješava preko Vijeća MO i Gradske četvrti. Firma je TEH inspekt.

4. Predsjednik Vijeća izvještava da je dobio mail u vezi ulegnuća u Čićarijskoj ulici zbog prolaska kamiona jer se gradi kuća. Gradska četvrt poslala je prema Gradskom uredu za obnovu, izgradnju, prostorno uređenje, graditeljstvo, komunalne poslove i Komunalnom redarstvu zahtjev da izađu na očevid.
5. Predsjednik Vijeća izvještava da je dobio mail od Grada vezano uz komunikaciju građana i članova mjesnih odbora putem elektroničke pošte u kojem se daje preporuka da im predsjednici Vijeća prosljeđuju poruke ili da ih na sjednicama izvještavaju o sadržaju elektroničke pošte ali da i dalje samo oni imaju pristupnu lozinku e pošte.
6. Predsjednik Vijeća izvještava da je poslao mail kojim traži da se urede zelene površine u Jahorinskoj ulici.
7. Predsjednik Vijeća upozorava na zaprimljeni mail gradonačelnika s kontaktima Gradskih službi za pomoć građanima nakon olujnog nevremena 19. srpnja.
8. Predsjednik Vijeća izvještava da je poslana požurnica u vezi preimenovanja Šumskih stuba.
9. Predsjednik Vijeća izvještava o ponovljenom zahtjevu da se pošalje požurnica u vezi postavljanja dodatne rasvjete u Zavižanskoj ulici.
10. Predsjednik Vijeća izvještava da je stanovnik Lovćenskih stuba poslao mail u kojem upozorava na njihovo loše stanje. Obzirom da je VMO Mlinovi upoznato s navedenom problematikom predsjednik Vijeća zatražiti će očevid.

Sjednica je završena u 18:34 sati.   



KLASA: 024-08/23-003/1495
URBROJ: 251-13-11-2/003-23-2
Zagreb, 28. kolovoza 2023.


Zapisnik obradila: Mirela Gašpert Bertić


  
                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća
Mjesnog odbora Mlinovi
                                                                                                            Sendi Numan





